— 135 — 



nåle Væv konstant kunde paavises Helminthosporium-Mycel. Noget 

 saadant kan ikke paavises selv i stærkt af Helminthosporiose lidende 

 Planter. De i de ovenfor nævnte Forsøgsrækker Nr. 5 og 6 nævnte 

 stribesygefri Planter var dels fuldstændig fri for Sygdom, dels stærkt 

 befængte med Helminthosporiose. I Nr. 5 fandtes 12 Individer med, 

 3 uden Helminthosporiose, i Nr. 6 12 uden denne Sygdom, altsaa 

 ialt 12 Tilfælde med Sygdommen, 15 uden; som ovenfor bemærket, 

 fandtes der i intet Tilfælde Helminthosporium-Mycel; dette er be- 

 grænset udelukkende til de syge Bladpletter, hvor det med Lethed 

 paavises paa sædvanlig Vis. 



Dette Forhold i Forbindelse med de nys anførte Ejendomme- 

 ligheder ved Helminthosporiosens hele Optræden fjærner den meget 

 fra Brandtypen og stiller den nærmere ved Rusttypen , fra hvilken 

 den næppe vil kunne adskilles. 



Helminthosporiosen har jeg iagttaget næsten hele Aaret igen- 

 nem, fra April til Slutningen af November; de tidligste Angreb har 

 jeg iagttaget paa Vinterbyg den 10. April 1897 ; de syntes at stamme 

 fra Efteraaret, da de Blade, hvorpaa de fandtes, var gamle og 

 Angrebet ret udbredt, hvilket næppe kunde være sket i Vinterens 

 Løb; en nøjere Undersøgelse af Vinterbyg Vinteren igennem vil 

 derfor sandsynligvis vise, at Angrebet kan iagttages til enhver 

 Aarstid. Paa tidlig saaet Vaarbyg har jeg fundet enkelte Angreb 

 den 28. April og meget talrige i de første Dage af Maj; vi skal 

 nu nærmere gennemgaa dets Optræden i Vaarbyggets forskellige 

 Faser : 



I første Periode er Angrebet paa første Blad oftest meget 

 karakteristisk udformet og kan bestemmes med Sikkerhed. Dette første 

 Angreb i Plantens Liv bør af Grunde, som senere vil blive anførte, 

 holdes ude fra alle de senere og benævnes den „primære Hel- 

 minthosporiose" i Modsætning til de sekundære Helmin- 

 thosporioser, der omfatter alle senere optrædende Tilfælde af 

 Sygdommen. Paa første Løvblad findes i Regelen kun en enkelt 

 syg Plet, der kan findes mod Spidsen , midtvejs eller ved Basis af 

 Bladpladen, i sidste Tilfælde ofte tillige lidt ned ad Skeden; af og 

 til findes flere, indtil 3, Pletter, som f. Eks. i Tavle 2, Fig. 1 og 2, 

 afbildet. Pletterne er forholdsvis store , i Regelen af hele Bladets 

 Bredde, og fremviser de karakteristiske brune Linjesystemer tydelig 

 udviklede. I saa Tilfælde er Forskellen fra Stribesygen meget ud- 

 præget; i andre Tilfælde kan Sygdommen vise sig som smaa brune 

 Linjer o. lign.; man maa da afvente Fremkomsten af 2det Blad 



10* 



